भारत नि सिनियर दोलो आव जायगा मोनदों बर फिसा फुतबलार अपुर्ना नार्जारि आ, आसामनि कक्राझार नि अपुर्ना या भारत नि दोलो नि जार्शि जों ईउरोप हादरमा नि सुईदेन आव थांनानै गेलेनो खाबु मोनदों, खौरां मोननाय बादिब्ला मैया भारत आ आमेरिका नि बेरेखा गेलेदोंमोन, दुखुनांथावै जेनदों भारत आ 4-1 गल जों, नाथाय थेवब्लाबो जोंनि बरफोरनि थाखाय मोजां खौरां आ जाबाय अपुर्ना या बेयाव आमेरिका नि बेरेखा गेलेनो मोनदों, 78 थि मिनित आ हाबनो मोनो।  गल सोनो हायाखैब्लाबो ईन्तरनेशनेल लेबेल आव भारत नि जानानै गेलेनो मोननाय आ जोबोद गोजोनथाव आरो गोग्गाथाव।  आगोलाव आन्दार 19 नि आव भारत नि जानानै बांलादेश आव गेलेनो खाबुं मोनदोंमोन अपुर्ना या।  अपुर्ना या भारत नि दोलो नि जानानै शाफ गेम्स आव बाहागो लानायजों लोगोसे हिरो ईन्दिया लिग आव बो मोजां गेलेना दिन्थिनो हादोंमोन।
 2024 मायथाई नि लोकशभा बिसायखथि नि उनाव नो भारत आव 50 रायजो एबा हादरसा जागोन होनना कर्नातक सोरखार नि सासे मन्थ्रि आ बुंदों, उमेश कात्ति मुंनि मन्थ्रि आ बेखौ बुंदों, गाहाय मन्थ्रि नरेन्द्र मोदि आ बिसायखथि नि उनाव नो गोदान रायजो दानायनि थांखि लादों होनना फोरमायो, कर्नातका या खावनै जासिगोन,, उत्तर प्रदेश आ मोन 4, महारास्त्र खौ सोखावनानै मोन3 बानायगोन आरो बेबायदि नो गुबुन रायजोफोरखौ बो बेबायदि नो बानायगोन, बिथांनि बायदिब्ला बेबायदि खालामनाय आ जोबोद मोजां जागोन, हादर आव सुबुं अनजिमा या बारा जालांगासिनो दं, बेनि गेजेरजों जौगानाय आ जागोन होनना फोरमायो।  नाथाय बेबायदि बुंनाय आ बेसेबां सैथो बेखौ उनाव सो एबा 2024 मायथाई नि उनाव सो मिथिगोन, जुदि थारैनो बेबायदि खालाम मारोब्ला जोंनि बर फोरा बो बदलेन्द मोनगोन ना, मोनसे गिदिर सोंलु, जुदि मोना अब्ला मा जागोन, बेफोरनि सोमोन्दै दानो जेबो बुंनो हाया मानोना सासे रायजो सोरखार नि मन्थ्रि आ सो बे बाथ्रा खौ बुंदों, गुबुनफारसे बे रायजो नि नो गिबि मन्थ्रि आ बेखौ नंखाय होनना बो बुंदों, गासैखौबो 2024 नि लोकशभा बिसायखथि नि उनाव नो मिथिगोन।
 दैबाना नि थासारि नि सायाव खौरांमेल आसामनि मन्थ्रि केशव महन्त नि, केबिनेत नि गोनांथार थिरांथाफोर लानायखौ फोसावदों।  खहा जाजानायफोरखौ थाबैनो मदद खालामनो साफ्रोमबो मन्थ्रि नो बिबान होदों।  गासै 146 सार्कलअफिस 9002 गामि नि गोबां सुबुंफोरनियाव गोहों गोग्लैदों, दासिम 3317 ता केम्प लुना थानांदों दैबाना नि थाखाय।  शनितपुर नि बिबान खौ अशोक शिंघाल नो बिबान, गोदान मन्थ्रि नन्दिता गार्लोसा नो नलबारि नि बिबान, तामुलपुर नि बिबान खौ सन्जय किषान, चिरां नि बिबान बिमल बरानो, बाक्सा नि बिबानखौ ईउजि ब्रह्म नो, 28 जुन निफ्राय बिबान मोननाय आ खामानि मावनो नांगोन, 10 जुलाई आव रिपरित होनो नांगोन।  गुबुनफारसे अरुनुदयनिफोरखौ अक्तोबर दान निफ्राय 1250 रां खालामना होबाय दानसे नि रां खौ, अरुनुदय आव उफ्रा 7 लाख 56 रोजा सुबुंफोरखौ लागोन।  श्व निर्भरशिल नारि मुंनि गोदान बिथांखि जागोन, पर्तेल नि गेजेरजों बाजार आव गस्ला फाननो हागोन, गोजान जायगा नि फोरोंगिरिफोरनि जायगा सोलायनाय आ दागायबाय।  10 बोसोर जानो नांगोन फोरोंगिरिफोरनि, आयजोफोरनो बांसिन सुबिदा होनाय जागोन होनना बिथाङा बुंदों।
 कामरुप जिला हान्थामेला बिफान आ सोरखारि नङि फरायसालिफोरनि बिबानगिरिफोरखौ स्कुल बास आव सिसितिभि केमेरा, जिपिएस आरो साईरेन नि सुबिदा खालामनो गोनांथार बिथोन होदों।  भारत नि जौसिन बिजिरसालि आ गासै हादर नि फरायसालि नि बास नि सायाव गोदान नेम दिहुनना होनायनि उनाव नो बेखौ मावो।  जौसिन बिजिरसालि नि नेम बादिब्ला गारि नि गाब आ गोमो, हौवासा जोथोन लाग्रा जों लोगोसे सासे आयजो बो थाफानो नांगोन, गारि सालायग्रा नि रोंगौथि आ खम आव नो 5 बोसोर नि जानो नांगोन, गुबुनफारसे बास नि खारथाय खौ 1 घन्ता याव बांसिन 60 किमि थि खालामदोंमोनब्लाबो दायो बेनि सिमा खौ 40 किमि सिम खम खालामना होबाय। बे नेमफोरखौ फरयसालिफोरखौ मानिना सोलिनो होदों, मानियाब्ला गोरा बेबस्था लानाय जागोन होनना बुंदों।
 दुलाराय बर' फरायसा आफादनि बान्जायनायाव आरो BEACON IAS Institution, Delhi नि हेफाजाबाव UPSC/APSC Civil service आरो Indian Forest service examination नि Special Orientation Programme खौ 25 जुन, 2022 अक्ट'निफ्राय 30 जुन 2022 अक्ट'सिम गुबुन गुबुन जिलायाव थिखानाय थावनि आरो अक्ट'आव लानो थाखाय थि खालामनाय जाबाय।  गिबि बेखेवनाय हाबाफारिखौ दिनै 25 जुन, 2022 अक्ट'आव क'क्राझार जिलानि Science College Auditorium आव बेखेवनायजों जागायजेननाय जायो।  जर'खा फोरोंथाय हाबाफारिखौ बेखेवनानै होयो Prafulla Kumar Hazoary, ACS, former Commissioner and Secretary, Welfare of Plain tribes and backward Classes Department; Mines and Minerals, Govt of Assam & former member of APSC बिथाङा ।  जर'खा फोरोंथाय हाबाफारि लानायनि गुबै थांखि आरो नोजोरखौ दुलाराय बर' फरायसा आफादनि मानिनां आफादगिरि मुस्री दिपेन बर' बिथाङा रोखायै बुंथिनानै होयो।  हाबाफारियाव जर'खा आलासि बुंथिगिरि महरै BEACON IAS INSTITUTION, DELHI नि Director मुस्री जितेनदार कुमार भरद्वाज बिथाङा बाहागो लानानै competitive exams.  आव माबोरै थियारि जानोगोनां, अबे अबे बिथिङाव बांसिन नोजोर होनांगौनि गोनांथि जानानै फैयो गासैखौबो बोनथुमनानै रोखा रोखायै बुंथिनानै होयो।  हाबाफारियाव गोसो गुदुं बिजाथिफोरनि सोंलुफोरनि फिन्नायफोरखौ रोखायै बुंथिनानै होयो।  हाबाफारियाव क'क्राझार जिलानि SP मुस्री Thube Prateek Bijay kumar, IPS बिथाङाबो बाहागो लानानै गोबां reference होनायजों civil services नि थाखाय बिजाथिफोरखौ encourage खालामो।  मुंख'जाथावदि जर'खा फोरोंथाय हाबाफारिखौ फारियै फैगौ 26 जुन अक्ट'आव चिरां जिलायाव बिजनी फरायसालिमानि Auditorium आव फुंबिलि 10. 00 रिंगायाव, फैगौ 27 जुन अक्ट'आव बाक्सा जिलानि निकासि ज्ञानपीठ डिग्रि कलेजनि नब्लांआव, फैगौ 28 जुन अक्ट'आव अदालगुरि जिलानि उदालगुरि जौमा फरायसालिनि Auditorium आव, फैगौ 29 जुन अक्ट'आव शनितपुर जिलानि तेजपुराव आरो फैगौ 30 जुन, 2022 अक्ट'आव गुवाहाटीआव लानाय जागोन।  हाबाफारियाव BEACON IAS INSTITUTION नि Director मुस्री जितेनदार कुमार भरद्वाज बिथाङा मोनफ्रोमबो हाबाफारियाव बाहागो लागोन आरो IAS & IPS अफिसारमोना बाहागो लागोन।  दिनैनि हाबाफारियाव 400 निबो बांसिन गोसो गुदुं बिजाथि आरो फरायसाफोरा बाहागो लानानै जर'खा फोरोंथाय हाबाफारिखौ जाफुंसार होयो ।
 हादर आव अग्निपथ बिथांखि खौ बेखेवनायनि उनाव बिजेपि नि एमपि आ नो बे बिथांखि नि बेरेखा जानायखौ नुनो मोनदों।  एमपि बरुन गान्धि आ सोरखारनिसिम मोनसे सोंलु खालामदों जुदि 4 बोसोर साख्रि मावनायनि थाखाय अग्निबिरफोरनो पेन्सन होआ अब्ला 5 बोसोर खामानि मावनाय एमएलए एमपि फोरनो मानो पेन्सन होनो नांगौ, एमपि फोरनो एसेबां दरमाहा होनायनि उनाव बो पेन्सन होनायनि गोनांथि आ मा होनना सोंदों, जुदि अग्निबिरफोरा पेन्सन मोना अब्ला जनप्रतिनिधि फोरा बो पेन्सन मोननो नाङा होनना बुंदों, अग्निपथ नि बेरेखा जानाय आ ईसे खम जानाय समाव नो हर्खाब बेबायदि गोदान बाथ्रा बुंनाय आ माबायदि महर लायो बेखौ उनाव सो मिथिगोन।
 नबजित नार्जारि आ देरहाबाय नामा दिआईदि लितल मास्तार सिजन 5 खौ।  ससियेल मिदिया याव गोबां भाईरेल जानायखौ नुनो मोनदों।  बिथांखौनो देरहादों होनना खौरां बिजों आव बो नुनो मोनदों।  बेसेबां सैथो बेखौ दिनै हर आव सो मिथिगोनब्लाबो गोबां भाईरेल जानायफोराव तप 3 खौ आसामनि मोसागिरि फोरा नो मोननो हादों होनना मिथिना मोनदों, गिबि आव नबजित आ दं, बेनि उनाव नैथि नम्बर आव आपुन पेगु आरो 3 थि नाम्बार आव आद्यश्रि उपाध्याय आ दं, सा 3 बो आसामनि नो, गिबि नाम्बार आव थानाय नबजित आ 5 लाख रां जों त्रफि, 2 थि नि आपुन पेगु आ 3 लाख रां आरो त्रफि मोनदों होनना मिथिना मोनदों।  बे खौरां आ बेसेबां सैथो बेखौ दिनै हर आव सो मिथिगोन।  आगोलाव नो रेकर्द खालामखाबायब्लाबो नाथाय बेखौ दिनैसो जितिभि आव होगोन होनना खौरां मोनदों।
 गौहाति मुलुगसोलोंसालि नि 6 थि सेमिस्तार नि आनजाद खौ फिन खनसेबाव फावसायबाय।  आगोलाव 25 जुन निफ्राय जानो गोनां मोन, नाथाय बेखौ उनाव 29 जुन निफ्राय जागायगोन होनना बुंदोंमोन, नाथाय दायो आरो फिन खनसेबाव फावसायबावबाय।  दायो गौहाति मुलुगसोलोंसालि नि 6 थि सेमिस्तार नि आनजाद आ 4 जुलाई निफ्राय जागायसिगोन, बिथांमोना बेनि गोदान रुतिन खौ दिहुनना होखाबाय।  अफिसियेल वेबसाईत आव थांनानै नोंथांमोना दाउनलद खालामना नायनो हागोन।
 हायार सेकन्दारि नि जोबथा आनजाद नि खालारखौ फोसावना होबाय।  27 जुन एबा सम्बारखालि फोसावना होगोन।  आसामनि गिबि मन्थ्रि आ दिनै फुङाव फोसावना होयो आनजाद नि फिथाय नि खालारखौ, फुंनि 9 बाजि आव फोसावना होगोन, बे बोसोर आव 2,49,812 फरायसाफोरा आनजाद खौ होदों। 